తెలంగాణలో మహిళా తహసీల్దార్ దారుణహత్య WATCH LIVE TV
జియో ఫోన్ల‌లో వాట్స‌ప్ ఫీచ‌ర్ సైతం!
Wabetainfo.com)వెబ్సైట్ క‌థ‌నం ప్ర‌కారం బ్లాక్ బెర్రీ, విండోస్ ఫోన్ 8 వంటివాటికి స‌పోర్ట్ ఆపేసిన త‌ర్వాత ప్ర‌ముఖ సామాజిక మాధ్య‌మం వేరే ఫోన్ల‌కు యాప్ డెవ‌ల‌ప్ చేసే యోచ‌న‌లో ఉంద‌ని, అదే విధంగా జియో ఫోన్ల‌కు సైతం వాట్స‌ప్ కోసం ప్ర‌త్యేక యాప్ రూపొందించే ప‌నిలో ఉంద‌ని బుధ‌వారం వెల్ల‌డించింది.
TNN | Updated:
Mar 22, 2018, 03:32PM IST
లైన‌క్స్ ఆప‌రేటింగ్ సిస్ట‌మ్‌తో న‌డుస్తున్న రిల‌య‌న్స్ జియో ఫోన్ల‌లో త్వ‌ర‌లో వాట్స‌ప్ స‌దుపాయం సైతం రావొచ్చు. వాబెట‌యిన్ఇన్ఫో.కామ్(Wabetainfo.com) వెబ్సైట్ క‌థ‌నం ప్ర‌కారం బ్లాక్ బెర్రీ, విండోస్ ఫోన్ 8 వంటివాటికి స‌పోర్ట్ ఆపేసిన త‌ర్వాత ప్ర‌ముఖ సామాజిక మాధ్య‌మం వేరే ఫోన్ల‌కు యాప్ డెవ‌ల‌ప్ చేసే యోచ‌న‌లో ఉంద‌ని, అదే విధంగా జియో ఫోన్ల‌కు సైతం వాట్స‌ప్ కోసం ప్ర‌త్యేక యాప్ రూపొందించే ప‌నిలో ఉంద‌ని బుధ‌వారం వెల్ల‌డించింది.
వ‌చ్చే డిసెంబ‌రు 31 త‌ర్వాత వాట్స‌ప్ నొకియా ఎస్40 ఫోన్ల‌లో ఆగిపోతుంది.అయితే కేఏఐవోఎస్ సాయంతో న‌డిచే ఫోన్ల‌కు మాత్రం స‌పోర్ట్ ఉంటుంద‌ని ఈ వెబ్‌సైట్ వెల్ల‌డించింది. బేసిక్ ఫోన్ల‌లో స్మార్ట్ ఫోన్ల‌లో ఉండే కొన్ని సదుపాయాల‌ను కేఏఐవోఎస్ ఆప‌రేటింగ్ సిస్ట‌మ్ ద్వారా అందించే వీలుంటుంది. ''ఎంతో మంది వాడే సోష‌ల్ మీడియా యాప్ ఇక‌పై కేఏఐవోఎస్ ఫీచ‌ర్ ఫోన్ల‌తో సైతం రాబోతోంది. దేశీయ కేఏఐవోఎస్ యాప్ సాయంతో యూజ‌ర్లు ఫేస్ బుక్ వాడుకునేందుకు సైతం వీలు క‌లుగుతుంది. త‌ద్వారా ఎక్కువ మంది యూజ‌ర్లు వారి బంధువులు, స్నేహితుల‌తో ట‌చ్లో ఉండొచ్చు.'' అని గ‌త నెల‌లో బ్లాగ్ పోస్ట్‌లో కేఏఐఓఎస్ వెల్ల‌డించింది.
మోజిల్లా ఫైరా్ ఫాక్స్ సాయంతో మొద‌ట ఓపెన్ సోర్స్ రూపంలో ప్రారంభ‌మైన ఈ ఓఎస్ 2011 నుంచి ప‌నిచేస్తోంది. 2016 నుంచి మోజిల్లా నుంచి విడివ‌డి స్వ‌తంత్రంగా న‌డుస్తోంది. యూఎస్ మార్కెట్లో కేఏఐవోఎస్ మొద‌టిసారిగా 2017లో ప్రజా బాహుళ్యంలోకి వ‌చ్చింది. ఈ మొబైల్ ఓఎస్ 4జీ ఎల్టీఈ, వైఫై, బ్లూటూత్, జీపీఎస్ త‌దిత‌ర ఫీచ‌ర్ల‌ను త‌న యూజ‌ర్ల‌కు అందుబాటులోకి తీసుకొచ్చింది.